**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΥΠΗΡΕΣΙΑ ΔΙΑΧΕΙΡΙΣΗΣ ΕΠΙΔΟΜΑΤΩΝ ΠΡΟΝΟΙΑΣ**

**ΑΝΑΚΟΙΝΩΣΗ**

Μηνιαία καταβολή επιδόματος τέκνου και μονογονεϊκής οικογένειας για το 2015

Το Υπουργείο Εργασίας, Πρόνοιας και Κοινωνικών Ασφαλίσεων επιθυμεί να πληροφορήσει τις τρίτεκνες, πολύτεκνες και μονογονεϊκές οικογένειες, οι οποίες έχουν λάβει επίδομα τέκνου σε μηνιαία βάση, έκτακτα, κατά τους μήνες Ιανουάριο – Απρίλιο 2015, ότι, το επίδομα τέκνου και μονογονεϊκής οικογένειας θα τους καταβληθεί αυτόματα μέχρι και το μήνα Μάιο 2015.

Από τον Ιούνιο 2015, το επίδομα θα καταβάλλεται μηναία ΜΟΝΟ σε όσες τρίτεκνες, πολύτεκνες και μονογονεϊκές οικογένειες θα έχουν υποβάλει πλήρως συμπληρωμένη την αίτηση για το επίδομα τέκνου και το επίδομα μονογονεικής οικογένειας για το 2015 και η αίτηση θα έχει εξετασθεί και εγκριθεί.

Για σκοπούς έγκαιρης εξέτασης των αιτήσεων τους, οι οικογένειες με τρία ή περισσότερα τέκνα και οι μονογονεϊκές οικογένειες που δεν έχουν ακόμα υποβάλει αίτηση για την παραχώρηση των υπό αναφορά επιδομάτων, θα πρέπει να υποβάλουν τη σχετική αίτηση το συντομότερο δυνατό.

Το έντυπο αίτησης για το επίδομα τέκνου και το επίδομα μονογονεϊκής οικογένειας (ενιαίο έντυπο) μπορεί να εξασφαλιστεί από τα γραφεία της Υπηρεσίας Διαχείρισης Επιδομάτων Πρόνοιας (Τεύκρου 6, 1066 Λευκωσία), τα Κέντρα Εξυπηρέτησης του Πολίτη σε όλη την Κύπρο, καθώς και από την ιστοσελίδα του Υπουργείου Εργασίας, Πρόνοιας και Κοινωνικών Ασφαλίσεων: <http://www.mlsi.gov.cy>.

12 Μαΐου, 2015